ભારત અને ઑસ્ટ્રેલિયા વચ્ચે આઇસીસી અંડર - 19 ક્રિકેટ વર્લ્ડ કપની ફાયનલ મેચ ન્યૂઝીલેન્ડના ઓવલમાં રમાઇ હતી . ભારતે ઑસ્ટ્રેલિયાને 8 વિકેટથી માત આપી ચોથી વાર આ ખિતાબ પર કબજો જમાવ્યો હતો . આ આખી ટૂર્નામેન્ટમાં અજેય રહેલ ટીમ ઇન્ડિયાએ ફાયનલમાં ઑસ્ટ્રેલિયાને એકતરફી હરીફાઇમાં માત આપી હતી . ભારતના શુબમન ગિલ પ્લેયર ઓફ ધ ટૂર્નામેન્ટ બન્યા હતા અને મંજોત કાલરાને મેન ઓફ ધ મેચ જાહેર કરવામાં આવ્યા હતા . મંજોત કાલરાએ આ મેચમાં સદી ફટકારી હતી . ઑસ્ટ્રેલિયાની ટીમ 47.2 ઓવરમાં 216 રન ફટકારી ઓલઆઉટ થઇ હતી અને ભારતને 217 રનનો લક્ષ્યાંક આપ્યો હતો . ઑસ્ટ્રેલિયાની ટીમે ટોસ જીતી પ્રથમ બેટિંગ કરવાનો નિર્ણય લીધો હતો . મંજોત કારલાની સદીએ જ ભારતને પોતાના લક્ષ્યાંક સુધી પહોંચવામાં મદદ કરી હતી અને ગુજરાતના ખેલાડી હાર્વિક દેસાઇએ પણ શાનદાર રમતનું પ્રદર્શન કર્યું હતું . ભારતીય ટીમ ( પ્લેઇંગ ઇલેવન ) : પૃથ્વી શૉ ( કપ્તાન ) , મંજોત કારલા , શુબમન ગિલ , હાર્વિક દેસાઇ ( કીપર ) , રિયાન પરાગ , અભિષેક શર્મા , અનુકૂ રાય , કમલેશ નાગરકોટી , શિવમ મવી , શિવા સિંહ , ઈશાન પોરેલ ઑસ્ટ્રેલિયન ટીમ ( પ્લેઇંગ ઇલેવન ) : જેક એડવર્ડ્સ , મેક્સ બ્રાયંટ , જેસન સંઘા ( કપ્તાન ) , જોનાથન મેર્લો , પરમ ઉપ્પલ , નેથન મેકસિની , વિલ સદરલેન્ડ , બેક્સટર જે હોલ્ટ ( કીપર ) , જેક ઇવાન્સ , રયાન હેડલી , લૉયડ પોપ